Декларация
на Политическия съвет на ПП „Българската левица“

На 5 февруари, на заседание на Консултативния съвет по национална сигурност, Правителството в лицето на министрите Цветан Цветанов, Николай Младенов и министър председателя Бойко Борисов обяви, че военното формирование на „Хизбула“ стои зад атентата в Сарафово.

Правителството на ГЕРБ като лека жена на повикване, с най-ниско ниво на компетентност и с най-високо на слугинаж, не си дава никаква сметка за последствията в България и света. Изпълнената мокра поръчка на Вашингтон и Тел Авив е заплаха за националната ни сигурност, защото превръща България в мишена. Този акт води към дестабилизация на Ливан и Близкия Изток. Той може да ни превърне в плацдарм за военни действия срещу Иран.

Партия „Българската левица“ категорично осъжда престъпното международно поведение на Правителството на ГЕРБ, което ни компрометира пред ЕС. Очевиден е блокажът на службите за сигурност и разследващите органи и тяхната подмяна отвън. Страната остава без държава или с държава, ипотекирана далеч от нашите предели.

Настояваме Република България да възстанови по-скоро суверенитета си, да провежда независима външна политика, да не лишава българските граждани от достойнство и бъдеще. Парламентарните избори следва безапелационно да изхвърлят ГЕРБ от властта.

